Diari Oficial de la Generalitat Valenciana


Sumari del DOGV 6223, del 10-03-2010 (2010/2288)

Acord de suspensió preventiva de l'atorgament de llicències urbanístiques en la parcel·la de sòl urbà ocupada per les edificacions i espais lliures de l'antiga Fàbrica de Fills de M. Almodóvar i l'habitatge situat al carrer Castelar, número 56.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2288


Data del document
:   18-02-2010

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * pla d'urbanisme
    * administració local

Acord de suspensió preventiva de l'atorgament de llicències urbanístiques en la parcel·la de sòl urbà ocupada per les edificacions i espais lliures de l'antiga Fàbrica de Fills de M. Almodóvar i l'habitatge situat al carrer Castelar, número 56. [2010/2288]  
La Junta de Govern Local, en la sessió ordinària número 04/2010, de data 2 de febrer del 2010, va adoptar l'acord següent:  
«Primer. Suspendre, amb caràcter preventiu, la tramitació i l'atorgament de llicències d'activitat, de parcel·lació, d'edificació i demolició per a l'àrea ocupada per les edificacions i espais lliures, corresponents a l'antiga Fàbrica de Fills de M. Almodóvar i la vivenda situada al carrer Castelar, número 56, àrea a què es referix la llicència de derrocament esmentada. Tot això amb la finalitat de facilitar l'estudi de la corresponent figura de planejament urbanístic que possibilite una ordenació nova de volums i alineacions que resulte compatible amb la conservació de la ximenera de rajola i de la fatxada esmentades anteriorment.  
Segon. La suspensió a què es referix este acord s'extingirà, en tot cas, en el termini d'un any. Si s'haguera produït dins d'eixe termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística, i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any.  
Tercer. Este acord de suspensió de l'atorgament de llicència podrà alçar-se per mitjà de nou acord per a aquells supòsits en què desaparega la causa de la suspensió, una vegada en tràmit la nova figura de planejament.  
Quart. Publicar el present acord en el Diari Oficial de la Generalitat Valenciana a efectes de la seua eficàcia.  
Quint. Notificar este acord a la mercantil Promociones Nuevo Aspe, SL, i comunicar-lo a l'Àrea de Territori d'este Ajuntament».  
L'Àrea a què es referix la suspensió de llicències és la conformada per les parcel·les cadastrals 2569438QK8808V4554KJ i 1422575NJ6126W5256HJ, situades a la zona 9, Castelar-Gabriel Miró, del sòl urbà del vigent Pla General d'Ordenació Urbana (illa número 220, àrea de repartiment 31 del PGOU indicat).  
Cosa que es publica per a general coneixement.  
Aspe, 18 de febrer del 2010.- L'alcaldessa: Nieves Martínez Berenguer.